CELEX: 32006D0604
Language: sl
Date: 2006-09-06 00:00:00
Title: 2006/604/ES: Odločba Komisije z dne 6. septembra 2006 o določitvi finančnega prispevka Skupnosti za izdatke zaradi izrednih ukrepov za boj proti bolezni modrikastega jezika v Italiji leta 2001 in 2002 (notificirano pod dokumentarno številko C(2006) 3933)

8.9.2006   
            
            
               SL
            
            
               Uradni list Evropske unije
            
            
               L 246/10
            
         
      ODLOČBA KOMISIJE
   
   z dne 6. septembra 2006
   o določitvi finančnega prispevka Skupnosti za izdatke zaradi izrednih ukrepov za boj proti bolezni modrikastega jezika v Italiji leta 2001 in 2002
   (notificirano pod dokumentarno številko C(2006) 3933)
   (Besedilo v italijanskem jeziku je edino verodostojno)
   (2006/604/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 3(3) Odločbe,
   ob upoštevanju naslednjega:
   
               (1)
            
            
               Leta 2001 in 2002 je v Italiji prišlo do izbruha bolezni modrikastega jezika (kataralna vročica pri ovcah). Pojav te bolezni je resno ogrožal živino v Skupnosti.
            
         
               (2)
            
            
               Da se prepreči širjenje bolezni in pripomore k njenemu izkoreninjenju, mora Skupnost v skladu z Odločbo 90/424/EGS finančno prispevati k upravičenim izdatkom držav članic zaradi izrednih ukrepov za boj proti tej bolezni.
            
         
               (3)
            
            
               Z Odločbo Komisije 2003/677/ES z dne 24. septembra 2003 o finančnem prispevku Skupnosti za izkoreninjenje bolezni modrikastega jezika v Italiji leta 2001 in 2002 (2) je bil dodeljen finančni prispevek Skupnosti k izdatkom Italije zaradi izrednih ukrepov za boj proti bolezni modrikastega jezika, ki so se izvajali leta 2001 in 2002.
            
         
               (4)
            
            
               V skladu z navedeno odločbo je bil odobren prvi obrok v višini 4 000 000 EUR.
            
         
               (5)
            
            
               V skladu z navedeno odločbo preostali prispevek Skupnosti temelji na vlogi, ki jo je 19. decembra 2003 predložila Italija, dokaznih dokumentih in rezultatih inšpekcijskih pregledov na kraju samem, ki jih je izvedla Komisija. Znesek, določen v vlogi, ki jo je predložila Italija, je znašal 24 515 016 EUR, finančni prispevek Skupnosti pa ne sme biti višji od 50 % skupnih upravičenih izdatkov.
            
         
               (6)
            
            
               Glede na navedeno je treba določiti celotni znesek finančnega prispevka Skupnosti k upravičenim stroškom, ki so povezani z izkoreninjenjem bolezni modrikastega jezika v Italiji leta 2001 in 2002.
            
         
               (7)
            
            
               Iz rezultatov inšpekcijskih pregledov, ki jih je v skladu z veterinarskimi pravili Skupnosti in pogoji za dodelitev finančne podpore Skupnosti opravila Komisija, je razvidno, da vsi navedeni izdatki niso upravičeni do finančnega prispevka Skupnosti.
            
         
               (8)
            
            
               Opažanja Komisije, sklepne ugotovitve in metoda izračuna upravičenega izdatka so bili 17. marca 2006 poslani Italiji.
            
         
               (9)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Skupni finančni prispevek Skupnosti za izdatke, nastale zaradi izkoreninjenja bolezni modrikastega jezika v Italiji leta 2001 in 2002, se v skladu z Odločbo 2003/677/ES določi na 7 358 839 EUR.
   Ker je bil prvi obrok v višini 4 000 000 EUR že plačan v skladu z Odločbo 2003/677/ES, se preostali znesek 3 358 839 EUR plača Italiji.
   Člen 2
   Ta odločba je naslovljena na Italijansko republiko.
   
      V Bruslju, 6. septembra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Odločbo Sveta 2006/53/ES (UL L 29, 2.2.2006, str. 37).
   
      (2)  UL L 249, 1.10.2003, str. 48.